Diari Oficial de la Generalitat Valenciana


Sumari del DOGV 5305, del 18-07-2006 (2006/8438)

Resolució de 10 de juliol de 2006, del director general d'Administració Autonòmica per la qual s'executa la Sentència núm. 1.511/05 del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5305

Data del DOGV
:   18-07-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/8438


Organisme emissor
:   Conselleria de Justícia, Interior i Administracions Públiques

Tipus de document
:   Resolució

Resolució de 10 de juliol de 2006, del director general d'Administració Autonòmica per la qual s'executa la Sentència núm. 1.511/05 del Tribunal Superior de Justícia de la Comunitat Valenciana. [2006/8438]  
Amb data 8 de juny de 2006, el conseller de Justícia, Interior i Administracions Públiques va dictar orde, per la qual s'acordava l'execució de la Sentència ferma núm. 1.511/05, del Tribunal Superior de Justícia de la Comunitat Valenciana.  
La Sentència estimava el recurs interposat contra les ordes de 30 de gener de 2003, de la llavors Conselleria de Justícia i Administracions Públiques, de convocatòries de proves selectives d'accés al grup A, sector Administració General, torn lliure, Convocatòria 01/2000 i torn de discapacitats, Convocatòria 02/2000, respectivament, i ordenava que es procedira a l'ajust de la valoració relativa a les fases d'oposició i concurs.  
L'Orde del conseller, de 8 de juny de 2006, atribueix, al punt tercer, a aquesta Direcció General d'Administració Autonòmica les funcions precises per a l'impuls i realització de tots els tràmits que requerisca la plena execució d'aquella.  
Vista l'acta de 30 de juny de 2006, del Tribunal de Selecció de les convocatòries d'accés al grup A, sector Administració General, en què es proposa els aspirants que, en execució de sentència, han superat les proves selectives.  
Per tant, i atés el que disposa l'article 118 de la Constitució espanyola i l'article 17,2 de la Llei Orgànica 6/1.985, d'1 de juliol, del Poder Judicial, que estableixen l'obligatorietat de complir les sentències i la resta de resolucions fermes dictades per jutges i tribunals, resolc:  
Primer  
Publicar, a proposta del Tribunal de Selecció, la relació d'aspirants que, en execució de sentència, han superat les proves selectives d'accés al grup A, sector administració general, que figure en l'annex I.  
Segon  
De conformitat amb la base 11 de la convocatòria 01/2000, en el termini de 20 dies hàbils, comptats des del següent al de la publicació de la present Resolució en el Diari Oficial de la Generalitat Valenciana, els aspirants proposats hauran de presentar davant de la Direcció General d'Administració Autonòmica els documents següents:  
1. Certificat de naixement expedit pel registre civil corresponent, o fotocòpia del DNI, degudament compulsada.  
2. Fotocòpia compulsada del títol acadèmic exigible, segons la base 2.1.3 de la Convocatòria 01/2000.  
3. Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
La falta de presentació de la documentació, dins del termini indicat, excepte els casos de força major, la presentació de documents de què es desprenga el no-compliment de les condicions generals de la Convocatòria, o els supòsits de falsedat en la declaració, donaran lloc a la invalidesa de les actuacions de l'aspirant i, pel que fa a aquest, a la nul.litat subsegüent dels actes del Tribunal, sense perjuí de les responsabilitats en què haja pogut incórrer.  
Tercer  
Davant de la present Resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, de conformitat amb la Llei 29/1.998, de 13 de juliol, de la Jurisdicció Contenciosa Administrativa.  
València, 10 de juliol de 2006.. El director general d'Administració Autonòmica: Miguel Antonio Crespo Marzal.  
ANNEX I  
Cognoms i Nom DNI Puntuació final   
 concurs oposició   
FELIS RÍOS, Mª. MERCEDES 40341948 53,48 punts  
LATORRE GINÉS, SONIA 34698212 49,90 punts  
JUÁREZ SANMARTÍN, CARMEN 79917102 48,72 punts